Document ID: 32009R1257

KOMISSION ASETUS (EU) N:o 1257/2009,
annettu 15 päivänä joulukuuta 2009,
neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä jäsenvaltioille yhteiseen kalastuspolitiikkaan sovellettavien seuranta- ja valvontajärjestelmien toteutuksesta aiheutuvien menojen osalta annetun asetuksen (EY) N:o 391/2007 muuttamisesta
EUROOPAN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan unionin toiminnasta tehdyn sopimuksen,
ottaa huomioon yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 (1) ja erityisesti sen 31 artiklan,
sekä katsoo seuraavaa:
(1)
EU on vuodesta 1990 rahoittanut jäsenvaltioiden toimia kalastuksenvalvonnan ja sääntöjen täytäntöönpanon alalla erityisesti neuvoston asetuksessa (EY) N:o 2371/2002 (2) vahvistettujen yhteisen kalastuspolitiikan tavoitteiden mukaisesti.
(2)
Asetuksessa (EY) N:o 861/2006 säädetään muiden toimien ohella EU:n rahoitustoimenpiteistä kalastuksen valvonnan, tarkastusten ja tarkkailun osalta kaudella 2007-2013. Komission asetuksessa (EY) N:o 391/2007 (3) vahvistetaan kyseisten toimenpiteiden täytäntöönpanoa koskevat yksityiskohtaiset säännöt.
(3)
Moitteettoman varainhoidon periaatteen mukaisesti jäsenvaltioille on ilmoitettava selkeästi, mitä sääntöjä niiden on noudatettava saadakseen EU:n rahoitustukea kalastuksenvalvonnan ja sääntöjen täytäntöönpanon alalla aiheutuviin menoihin.
(4)
Kansallisiin valvontaohjelmiin myönnettävään EU:n rahoitusosuuteen sovellettavia sääntöjä olisi yksinkertaistettava ja selkeytettävä.
(5)
Korvaushakemusten olisi koskettava juuri sitä komission päätöstä, jolla korvaushakemuksen kohteena oleva hanke hyväksytään.
(6)
Olisi vahvistettava sellaisten menojen korvauskelpoisuutta koskevat erityiset säännöt, jotka aiheutuvat useiden perättäisten komission päätösten nojalla osarahoitettujen hankkeiden täytäntöönpanosta.
(7)
Komissiolle voi lähettää hankekohtaisia korvaushakemuksia ennen kuin hanke on saatu päätökseen. Sen vuoksi jäsenvaltioiden edellytetään hakevan korvausta tietyn ajan kuluessa menojen toteutumisesta, tai muussa tapauksessa menoja ei pidetä korvauskelpoisina.
(8)
Sen vuoksi asetusta (EY) N:o 391/2007 olisi muutettava.
(9)
Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 391/2007 seuraavasti:
1.
Muutetaan 7 artikla seuraavasti:
a)
Lisätään 1 kohtaan alakohta seuraavasti:
”Kun kyse on useiden perättäisten komission päätösten nojalla osarahoitetuista hankkeista, ensimmäistä alakohtaa sovelletaan ainoastaan kyseisten hankkeiden hyväksymisestä tehtyyn ensimmäiseen komission päätökseen.”
b)
Lisätään 2 kohta seuraavasti:
”2. Menoja, joille ei ole haettu korvausta 11 artiklan 1 kohdassa säädetyssä määräajassa, ei pidetä korvauskelpoisina.”
c)
Seuraavat kohdat numeroidaan uudelleen vastaavasti.
2.
Muutetaan 11 artikla seuraavasti:
a)
Korvataan 1 kohta seuraavasti:
”1. Jäsenvaltioiden on toimitettava korvaushakemuksensa komissiolle 12 kuukauden kuluessa sen vuoden päättymisestä, jona menot aiheutuivat. Hakemuksissa on ilmoitettava selvästi se hanke ja se komission päätös, joita ne koskevat.”
b)
Poistetaan 4 kohta.
c)
Korvataan 6 kohta seuraavasti:
”6. Jos komissio katsoo, ettei hakemus täytä asetuksessa (EY) N:o 861/2006, tässä asetuksessa, asetuksen (EY) N:o 861/2006 21 artiklassa säädetyssä päätöksessä tai EU:n lainsäädännössä vahvistettuja julkisten hankintojen edellytyksiä, se pyytää jäsenvaltiota jättämään asiaa koskevat huomautuksensa kuukauden kuluessa komission pyynnöstä. Jos tarkastelu vahvistaa, etteivät edellytykset täyty, komissio epää kyseessä olevien menojen korvaamisen joko kokonaan tai osittain ja vaatii tarvittaessa, että maksetut ennakot palautetaan.”
3.
Korvataan 12 artiklan 2 kohta seuraavasti:
”2. Korvaukset maksetaan euroina sen vaihtokurssin mukaan, joka julkaistaan Euroopan unionin virallisen lehden C-sarjassa sinä kuukautena, jona lasku kirjataan komission menoja hyväksyvän yksikön kirjanpitojärjestelmään.”
4.
Muutetaan 14 artikla seuraavasti:
a)
Korvataan 2 kohdan a alakohdan iv alakohta seuraavasti:
”iv)
luettelo mahdollisista hankkeista, joista on luovuttu;”.
b)
Korvataan 2 kohdan b alakohdan iv alakohta seuraavasti:
”iv)
luettelo mahdollisista hankkeista, joita ei pantu täytäntöön, sekä kyseisiin hankkeisiin myönnetty EU:n rahoitusosuus;”.
5.
Korvataan liitteessä VI olevan d alakohdan vii alakohta seuraavasti:
”vii)
tiedot julkisista hankinnoista: aina kun menot ylittävät julkaisukynnyksen, mukaan on liitettävä jäljennös Euroopan unionin virallisessa lehdessä julkaistuista tarjouskilpailuilmoituksista, tarjouskilpailun aloittamista koskevista pöytäkirjoista, tarjousten arvioinnista, ratkaisuilmoituksesta sekä sopimuksesta. Kokonaan tai osittain kalastuksenvalvontaan käytettävistä aluksista ja ilma-aluksista aiheutuneisiin menoihin ei Euroopan unionin toiminnasta tehdyn sopimuksen 346 artiklan mukaisesti voida soveltaa mitään poikkeuksia EU:n hankintasäännöistä;”.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 2009.

Labels: 2
6